Zala Megyei 4. sz. Országgyűlési Egyéni Választókerületi Választási Bizottság

11/2010.  (III. 26.) határozata

Zala Megyei 4. sz. Országgyűlési Egyéni Választókerületi Választási Bizottság (8960 Lenti, Zrínyi M. u. 4.) az egyéni választókerület szavazólapja adattartalmának jóváhagyása tárgyában meghozta a következő

határozatot:

Zala Megyei 4. számú Országgyűlési Egyéni Választókerületi Választási Bizottság a Zala Megyei 4. számú országgyűlési egyéni választókerület „MINTA” felirattal ellátott szavazólapja mindkét példánya adattartalmát jóváhagyja. 

A szavazólap-minta mindkét példányát „Nyomható” jelzéssel látja el, és aláírással hitelesíti.

A határozat ellen a meghozatalától számított 1 napon belül a Zala Megyei Területi Választási Bizottsághoz címzett fellebbezést lehet benyújtani - jogszabálysértésre hivatkozással - a Zala Megyei 4. számú Országgyűlési Egyéni Választókerületi Választási Bizottságnál (8960 Lenti, Zrínyi M. u. 4.). A fellebbezést úgy kell benyújtani, hogy az legkésőbb 2010. március 27-én 16. 00 óráig megérkezzen.

A fellebbezésnek tartalmaznia kell:

- a fellebbezés alapját,

- a fellebbezést benyújtó nevét, lakcímét (székhelyét) és – ha a lakcímétől (székhelyétől) eltér - postai értesítési címét,

- a fellebbezés benyújtójának választása szerint telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát vagy elektronikus levélcímét.
I n d o k o l á s

I.

A Zala Megyei 4. sz. Országgyűlési Egyéni Választókerületi Választási Bizottság ellenőrizte a Választási Iroda által két példányban kinyomtatott „MINTA” felirattal ellátott egyéni választókerületi szavazólap adattartalmát. A szavazólap-minta mindkét példányát hibátlannak találja, és elfogadja, ezért a „Nyomható” jelzéssel ellátja és aláírással hitelesíti. 

II.

A határozat a választási eljárásról szóló 1997. évi C. törvény 90/A. § (2) bekezdés b) pontján, a jogorvoslatról való tájékoztatás a Ve. 79. § (1)-(3) bekezdésén, a 80. § (1) és a (3)-(7) bekezdésén alapul.

LENTI, 2010. március 26.

Kulcsárné dr. Zalavári Zsuzsanna sk.
      bizottság elnök-helyettese
